techiaith/cofnodycynulliad_en-cy huggingface dataset:
English: It's right, of course, for us not to be just parochial, if you like, and comparing ourselves to other nations in these islands, but comparing ourselves to some of the best in the world. We know, of course, by Sunday, Israel had vaccinated 20 per cent of its population - I think it's now up to 28 per cent. It was initially expected that their programme would also suffer a slow down with Pfizer doses running low, but the Israeli Government secured a commitment from the company to bring forward deliveries on the grounds that they would share statistical data, in return giving scientists a case study to which to analyse the impact of the vaccine roll-out. That means that they're on target to meet a complete vaccination of their citizens over 16 within two months. First Minister, would you commit to contacting Pfizer to explore avenues for Wales to reach a similar agreement, or failing this, would you make representations to the UK Prime Minister to pursue a similar path, so that we can make this lockdown that we're going through now the last lockdown?
Welsh: Mae'n iawn, wrth gwrs, i ni beidio â bod yn blwyfol yn unig, os hoffech chi, a chymharu ein hunain gyda gwledydd eraill yn yr ynysoedd hyn, ond cymharu ein hunain â rhai o'r goreuon yn y byd. Rydym ni'n gwybod, wrth gwrs, erbyn dydd Sul, bod Israel wedi brechu 20 y cant o'i phoblogaeth - rwy'n credu ei fod wedi cyrraedd 28 y cant erbyn hyn. Disgwylid yn wreiddiol y byddai eu rhaglen hwythau yn arafu hefyd wrth i ddosau Pfizer redeg yn isel, ond sicrhaodd Llywodraeth Israel ymrwymiad gan y cwmni i wneud danfoniadau cynharach ar y sail y bydden nhw'n rhannu data ystadegol, yn gyfnewid am roi astudiaeth achos i wyddonwyr i ddadansoddi effaith cyflwyniad y brechlyn. Mae hynny'n golygu eu bod nhw ar y trywydd iawn i frechu eu holl ddinasyddion dros 16 oed o fewn dau fis. Prif Weinidog, a wnewch chi ymrwymo i gysylltu â Pfizer i archwilio llwybrau i Gymru ddod i gytundeb tebyg, neu os na ellir gwneud hynny, a wnewch chi gyflwyno sylwadau i Brif Weinidog y DU i ddilyn llwybr tebyg, fel y gallwn ni sicrhau mai'r cyfyngiadau symud hyn yr ydym ni'n mynd drwyddyn nhw nawr yw'r cyfyngiadau symud olaf?
English: Well, Llywydd, as the health Minister explained, we do have direct contact with suppliers of the vaccine, but that is not about the contract that is struck with them - that is done by the UK Government on behalf of all four nations. I'll raise the points the Member has made at my next meeting with the UK Government tomorrow, but the negotiations that they carry out on our behalf have succeeded in securing for the United Kingdom, and therefore for Wales, supplies of vaccine that mean that the United Kingdom, and Wales as part of it, is, as you heard the health Minister explain, at the leading edge of vaccination on the world stage. The confidence that we have in those supplies comes from our ability to pool our needs and our resources and to have that then dispersed across the United Kingdom in a way that reflects both our population and the structure of that population.
Welsh: Wel, Llywydd, fel yr esboniodd y Gweinidog iechyd, rydym ni mewn cysylltiad uniongyrchol â chyflenwyr y brechlyn, ond nid yw hynny'n ymwneud â'r contract sy'n cael ei gytuno a nhw - mae hynny'n cael ei wneud gan Lywodraeth y DU ar ran y pedair gwlad. Byddaf yn codi'r pwyntiau y mae'r Aelod wedi eu gwneud yn fy nghyfarfod nesaf gyda Llywodraeth y DU yfory, ond mae'r trafodaethau y maen nhw'n eu cynnal ar ein rhan wedi llwyddo i sicrhau ar gyfer y Deyrnas Unedig, ac felly ar gyfer Cymru, cyflenwadau o frechlyn sy'n golygu bod y Deyrnas Unedig, a Chymru fel rhan ohoni, fel y clywsoch y Gweinidog iechyd yn esbonio, ar flaen y gad o ran brechu ar lwyfan y byd. Daw'r ffydd sydd gennym ni yn y cyflenwadau hynny o'n gallu i gyfuno ein hanghenion a'n hadnoddau a chael y rheini wedi eu dosbarthu wedyn ledled y Deyrnas Unedig mewn ffordd sy'n adlewyrchu ein poblogaeth a strwythur y boblogaeth honno.
English: I thank the Member for that question, Llywydd. With GPs and pharmacies now delivering COVID vaccinations in Wales, we will step up the contribution of optometrists and dentistry to provide additional resource and capacity as volumes of available vaccine increase.
Welsh: Diolchaf i'r Aelod am y cwestiwn yna, Llywydd. Gan fod meddygon teulu a fferyllfeydd erbyn hyn yn darparu brechiadau COVID yng Nghymru, byddwn yn cynyddu cyfraniad optometryddion a deintyddiaeth i ddarparu adnoddau a chapasiti ychwanegol wrth i nifer y brechlynnau sydd ar gael gynyddu.
English: Thank you. First Minister, you just had the audacity to say earlier in the questioning that, 'You can't trust the Tories', yet the people of Wales have trusted you to deliver this roll-out of the vaccine at speed to try and save the lives of the people of Wales, and you have let them down in some fashion. I welcome the comments by the health Minister earlier, but, quite frankly, your comments over the last couple of days to the media are bewildering, and I think that's a good use of word by the medical association. Like in England, this whole system in Wales needs to be more transparent. We are in a sprint to save lives, so what is the problem? If you're not holding the vaccines back, Minister, is the system the problem? Why are we so behind? If everyone got the vaccine in December, why are we so different? Why are we so behind? An excuse just now was delivery is a problem. Well, what are you doing to increase delivery, to speed up the delivery of the vaccine? People already are waiting, as Janet Finch-Saunders said, to deliver and to vaccinate people. They are wanting to vaccinate more people, and yet Community Pharmacy Wales has expressed concern at the lack of engagement they've had from your Government to expand the vaccine roll-out programme. What's going on, Minister? How can you justify us being so far behind everyone else?
Welsh: Diolch. Prif Weinidog, rydych chi newydd fod â'r haerllugrwydd i ddweud yn gynharach yn y cwestiynau, 'Allwch chi ddim ymddiried yn y Torïaid', ac eto mae pobl Cymru wedi ymddiried ynoch chi i gyflwyno'r brechlyn yn gyflym i geisio achub bywydau pobl Cymru, ac rydych chi wedi eu siomi yn dra helaeth. Croesawaf sylwadau'r Gweinidog iechyd yn gynharach, ond, a dweud y gwir, mae eich sylwadau chi dros yr ychydig ddiwrnodau diwethaf i'r cyfryngau yn peri dryswch, ac rwy'n credu bod hwnna'n ddefnydd da o air gan y gymdeithas feddygol. Fel yn Lloegr, mae angen i'r system gyfan hon yng Nghymru fod yn fwy tryloyw. Rydym ni mewn sbrint i achub bywydau, felly beth yw'r broblem? Os nad ydych chi'n cadw'r brechlynnau yn ôl, Gweinidog, ai'r system yw'r broblem? Pam ydym ni gymaint ar ei hôl hi? Os cafodd pawb y brechlyn ym mis Rhagfyr, pam ydym ni mor wahanol? Pam ydym ni gymaint ar ei hôl hi? Yr esgus ychydig funudau yn ôl oedd bod danfoniadau yn broblem. Wel, beth ydych chi'n ei wneud i gynyddu'r danfoniadau, er mwyn cyflymu'r broses o ddarparu'r brechlyn? Mae pobl eisoes yn aros, fel y dywedodd Janet Finch-Saunders, i gyflawni ac i frechu pobl. Maen nhw eisiau brechu mwy o bobl, ac eto mae Fferylliaeth Gymunedol Cymru wedi mynegi pryder am y diffyg ymgysylltu y maen nhw wedi ei gael gan eich Llywodraeth i ehangu'r rhaglen cyflwyno brechlynnau. Beth sy'n digwydd, Gweinidog? Sut gallwch chi gyfiawnhau'r ffaith ein bod ni mor bell y tu ôl i bawb arall?
English: Well, Llywydd, as I've explained and as the health Minister has explained, we set out our plans to vaccinate the whole of the top four priority groups here in Wales on a common timetable with the rest of the United Kingdom. We are on track to deliver on that promise. We will vaccinate the four priority groups by the middle of February. Letters are going out in Wales this week to people aged over 70 and in the previously shielding group to make sure that they are ready to receive the vaccine, which will be available to them in all parts of Wales at the accelerating pace that the figures for the last three weeks continue to demonstrate. All of those plans are there; what we need to make sure that we can deliver them is a supply of vaccine that matches our capacity on the ground to deliver it. The delivery mechanisms are there and ready, and will be expanded in the way that I explained to the Member. We need the supply of vaccine to match that, and then we will make sure that, as we set out in our plan, those four top priority groups will all receive the vaccine in line with everywhere else by the middle of February.
Welsh: Wel, Llywydd, fel yr wyf i wedi esbonio ac fel y mae'r Gweinidog iechyd wedi esbonio, cyflwynwyd ein cynlluniau i frechu'r pedwar prif grŵp blaenoriaeth yma yng Nghymru ar amserlen gyffredin â gweddill y Deyrnas Unedig. Rydym ni ar y trywydd iawn i gyflawni'r addewid hwnnw. Byddwn yn brechu'r pedwar grŵp blaenoriaeth erbyn canol mis Chwefror. Mae llythyrau yn cael eu hanfon yng Nghymru yr wythnos hon at bobl dros 70 oed ac yn y grŵp a oedd yn gwarchod o'r blaen i wneud yn siŵr eu bod nhw'n barod i dderbyn y brechlyn, a fydd ar gael iddyn nhw ym mhob rhan o Gymru ar y cyflymder cynyddol y mae'r ffigurau ar gyfer y tair wythnos diwethaf yn parhau i'w ddangos. Mae'r holl gynlluniau hynny yno; yr hyn sydd ei angen arnom i wneud yn siŵr y gallwn ni eu darparu yw cyflenwad o frechlyn sy'n cyfateb i'n capasiti ar lawr gwlad i'w roi. Mae'r dulliau cyflawni yno ac yn barod, a byddan nhw'n cael eu hehangu yn y ffordd yr esboniais i i'r Aelod. Rydym ni angen y cyflenwad o frechlyn i gyd-fynd â hynny, ac yna byddwn ni'n gwneud yn siŵr, fel y nodwyd gennym yn ein cynllun, y bydd y pedwar prif grŵp blaenoriaeth hynny i gyd yn cael y brechlyn yn yr un modd ag ym mhobman arall erbyn canol mis Chwefror.
English: I received a request to group questions 3 and 7, and therefore I'll call Darren Millar to ask his supplementary on question 7. Darren Millar.
Welsh: Cefais gais i grwpio cwestiynau 3 a 7, ac felly galwaf ar Darren Millar i ofyn ei gwestiwn atodol ar gwestiwn 7. Darren Millar.
English: Diolch, Llywydd. First Minister, the Betsi Cadwaladr health board, according to a written answer from your own health Minister, received just 17.3 per cent of the vaccine stock distributed by the Welsh Government to 8 January, in spite of having over 22 per cent of the Welsh population to look after. And just last week, GPs in north Wales who were part of the vaccine roll-out programme were told to postpone appointments because of delays in delivering vaccine stock. Now, this is coupled with what appears to be a slower roll-out of the vaccination programme in north Wales. Can you tell us why north Wales isn't getting its fair share of vaccine stocks, or certainly wasn't up until 8 January, and also why GPs can't use the Pfizer-BioNTech vaccine, given that it has a five-day shelf life even after being taken out of deep cold storage, because, as I understand it, that's one of the reasons why the ramp-up hasn't been quicker than it currently is in north Wales?
Welsh: Diolch, Llywydd. Prif Weinidog, dim ond 17.3 y cant o'r stoc frechiadau a ddosbarthwyd gan Lywodraeth Cymru hyd at 8 Ionawr a gafodd bwrdd iechyd Betsi Cadwaladr, yn ôl ateb ysgrifenedig gan eich Gweinidog iechyd eich hun, er bod ganddo dros 22 y cant o boblogaeth Cymru i ofalu amdano. A dim ond yr wythnos diwethaf, dywedwyd wrth feddygon teulu yn y gogledd a oedd yn rhan o'r rhaglen cyflwyno brechlynnau i ohirio apwyntiadau oherwydd oediadau wrth ddarparu stoc frechlynnau. Nawr, mae hyn yn ogystal â'r hyn sy'n ymddangos fel bod yn broses arafach o gyflwyno'r rhaglen frechu yn y gogledd. A allwch chi ddweud wrthym ni pam nad yw'r gogledd yn cael ei gyfran deg o stociau brechlynnau, neu'n sicr nid oedd tan 8 Ionawr, a hefyd pam na all meddygon teulu ddefnyddio brechlyn Pfizer-BioNTech, o gofio bod ganddo fywyd silff o bum diwrnod hyd yn oed ar ôl cael ei dynnu allan o storfa oer dwfn, oherwydd, yn ôl yr hyn a ddeallaf, dyna un o'r rhesymau pam nad yw'r cynnydd wedi bod yn gyflymach nag y mae ar hyn o bryd yn y gogledd?
English: First Minister, I was very pleased to visit the mass vaccination centre at Rainbow Hospital in Deeside last week and see at first hand the mammoth efforts being undertaken to roll out the vaccination programme. And I want to take this time today to put on record my thanks and to pay tribute to all of the staff and all of the volunteers in Betsi for their hard work. We have heard some worrying news this weekend about the delays in the supply of vaccines. First Minister, will these affect the Welsh Government's ambitious target to offer everyone in the first priority groups a vaccine by mid February? And can the First Minister reassure me that every community pharmacy that expresses interest will be administering the vaccine across north-east Wales and, in particular, in Flintshire?
Welsh: Prif Weinidog, roeddwn i'n falch iawn o ymweld â'r ganolfan frechu torfol yn Ysbyty Enfys Glannau Dyfrdwy yr wythnos diwethaf a gweld drosof fy hun yr ymdrechion aruthrol sy'n cael eu gwneud i gyflwyno'r rhaglen frechu. A hoffwn fanteisio ar yr amser hwn heddiw i gofnodi fy niolch ac i dalu teyrnged i'r holl staff a'r holl wirfoddolwyr yn Betsi am eu gwaith caled. Rydym ni wedi clywed newyddion pryderus y penwythnos hwn am yr oedi wrth gyflenwi brechlynnau. Prif Weinidog, a fydd y rhain yn effeithio ar darged uchelgeisiol Llywodraeth Cymru i gynnig brechlyn i bawb yn y grwpiau blaenoriaeth cyntaf erbyn canol mis Chwefror? Ac a all y Prif Weinidog fy sicrhau i y bydd pob fferyllfa gymunedol sy'n mynegi diddordeb yn rhoi'r brechlyn ar draws y gogledd-ddwyrain ac, yn arbennig, yn sir y Fflint?
English: I've had quite a lot of communication from people who are anxious because they don't feel that the Government has been proactive enough in telling them who is eligible and when they will get that information through. I've even had some comments and some phone calls to my office, as we've been speaking here, from over-80-year-olds saying they've had to chase appointments with the GP. I hear what you're saying - that they will find out in February - but I think people need to know loud and clear exactly when they will be having that information to allay any anxieties they may have. I've also been concerned with a lady who contacted me in my region who is over 80, but was told to go to a centre over 30 miles away. That simply is not acceptable. What can you do to allay her fears, that she will get another vaccine opportunity at a closer place, so that she can be protected from this most terrible virus?
Welsh: Rwyf i wedi cael cryn dipyn o ohebiaeth gan bobl sy'n bryderus oherwydd nad ydyn nhw'n teimlo bod y Llywodraeth wedi bod yn ddigon rhagweithiol o ran dweud wrthyn nhw pwy sy'n gymwys a phryd y byddan nhw'n cael yr wybodaeth honno drwodd. Rwyf i hyd yn oed wedi cael rhai sylwadau a rhai galwadau ffôn i'm swyddfa, wrth i ni fod yn siarad yma, gan bobl dros 80 oed yn dweud y bu'n rhaid iddyn nhw fynd ar drywydd apwyntiadau gyda'r meddyg teulu. Clywaf yr hyn yr ydych chi'n ei ddweud - y byddan nhw'n cael gwybod ym mis Chwefror - ond rwy'n credu bod pobl angen cael gwybod yn gwbl eglur pryd yn union y byddan nhw'n cael yr wybodaeth honno i leddfu unrhyw bryderon sydd ganddyn nhw. Rwyf i hefyd wedi bod yn pryderu am wraig a gysylltodd â mi yn fy rhanbarth sydd dros 80 oed, ond y dywedwyd wrthi am fynd i ganolfan dros 30 milltir i ffwrdd. Nid yw hynny'n dderbyniol o gwbl. Beth allwch chi ei wneud i dawelu ei hofnau, y bydd hi'n cael cyfle arall i gael brechlyn mewn man agosach, fel y gall hi gael ei diogelu rhag y feirws mwyaf ofnadwy hwn?
English: Llywydd, can I thank the Member for those important points? I believe that all health boards have written directly to all residents in their area setting out the plans at a health board level for the delivery of the vaccine, and the Welsh Government's plan was, of course, published over a week ago; we've rehearsed that extensively here this afternoon. At the very local level, where GPs are vaccinating, then the information has to come from the practice, because of the way in which it is able to organise delivery of the vaccine in the most rapid way that it can. The individual that the Member mentioned who was offered a vaccine 30 miles away will have been offered it because that was the first possible opportunity to get vaccine to that individual. But, of course, if you are aged over 80, travel will not always be possible for you, and, in those circumstances, that individual will definitely get an offer from a much more local provider, whether it's her GP or whether it's in a community pharmacy setting. But the offer will have been made because of everything we have heard and the other people that the Member mentioned - people wanting to know, and wanting, of course, to get the vaccine as fast as possible - and the offer will have been made because that would have been the first possible opportunity to allow that person to get the vaccine that they will want. When it isn't possible for them to take up that offer, then a different offer will be made to them by the Welsh NHS, and one that they will in a position to take up.
Welsh: Llywydd, a gaf i ddiolch i'r Aelod am y pwyntiau pwysig yna? Rwy'n credu bod pob bwrdd iechyd wedi ysgrifennu yn uniongyrchol at yr holl drigolion yn eu hardal yn nodi'r cynlluniau ar lefel bwrdd iechyd ar gyfer darparu'r brechlyn, a chyhoeddwyd cynllun Llywodraeth Cymru, wrth gwrs, dros wythnos yn ôl; rydym ni wedi trafod hynny yn helaeth yma y prynhawn yma. Ar y lefel leol iawn, lle mae meddygon teulu yn brechu, yna mae'n rhaid i'r wybodaeth ddod gan y feddygfa, oherwydd y ffordd y mae'n gallu trefnu i'r brechlyn gael ei ddarparu yn y ffordd gyflymaf bosibl. Bydd yr unigolyn y soniodd yr Aelod amdani y cynigiwyd brechlyn iddi 30 milltir i ffwrdd wedi cael ei gynnig gan mai dyna oedd y cyfle cyntaf posibl i gael brechlyn i'r unigolyn hwnnw. Ond, wrth gwrs, os ydych chi dros 80 oed, ni fydd teithio bob amser yn bosibl i chi, ac, o dan yr amgylchiadau hynny, bydd yr unigolyn hwnnw yn sicr yn cael cynnig gan ddarparwr llawer mwy lleol, boed hynny gan ei meddyg teulu neu mewn fferyllfa gymunedol. Ond bydd y cynnig wedi cael ei wneud oherwydd popeth yr ydym ni wedi ei glywed a'r bobl eraill y soniodd yr Aelod amdanyn nhw - pobl sydd eisiau gwybod, ac eisiau, wrth gwrs, cael y brechlyn cyn gynted a phosibl - a bydd y cynnig wedi ei wneud oherwydd mai dyna fyddai'r cyfle cyntaf posibl i ganiatáu i'r person hwnnw gael y brechlyn y bydd ei eisiau. Pan nad yw'n bosibl iddyn nhw fanteisio ar y cynnig hwnnw, yna bydd GIG Cymru yn gwneud gwahanol gynnig iddyn nhw, ac un y byddan nhw mewn sefyllfa i fanteisio arno.
English: I'm grateful, Presiding Officer, and thank you for your answers on this, First Minister. I visited the mass vaccination centre that opened in Ebbw Vale last Thursday, and I have to say it was an inspiring and uplifting experience to see the enthusiasm of the nursing staff, of the health service workers, working alongside the RAF personnel who were there managing the process - it was something that was really uplifting to see, together with the people, overwhelmingly over 80 years old, who had been vaccinated, and the sense of purpose of those people walking into the general offices to receive their vaccination and then feeling so confident walking out. And do you know, First Minister, what people in Blaenau Gwent want is to see politicians working together to put people first, and not playing politics with their lives? That's what people want and that's what they tell me, and what they want to see is how we can expand and quicken the pace of the vaccination programme, when GPs and pharmacies are able to deliver the vaccine in their own community close to home. Can you, this afternoon, guarantee that GPs and pharmacies will be having doses of a vaccine, and will be able to supplement mass vaccination centres, to ensure that the people we want to take care of have a vaccine and are able to feel safe?
Welsh: Rwy'n ddiolchgar, Llywydd, a diolch am eich atebion ar hyn, Prif Weinidog. Ymwelais â'r ganolfan frechu torfol a agorodd yng Nglynebwy ddydd Iau diwethaf, ac mae'n rhaid i mi ddweud ei fod yn brofiad i ysbrydoli a chodi calon gweld brwdfrydedd y staff nyrsio, gweithwyr y gwasanaeth iechyd, yn gweithio ochr yn ochr â phersonél yr RAF a oedd yno yn rheoli'r broses - roedd yn rhywbeth a oedd yn wirioneddol galonogol ei weld, ynghyd â'r bobl, dros 80 mlwydd oed i raddau helaeth iawn, a oedd wedi cael eu brechu, a synnwyr o bwrpas y bobl hynny sy'n cerdded i mewn i'r swyddfeydd cyffredinol i gael eu brechu ac yna'n teimlo mor hyderus yn cerdded allan. Ac a wyddoch chi, Prif Weinidog, mai'r hyn y mae pobl ym Mlaenau Gwent ei eisiau yw gweld gwleidyddion yn cydweithio i roi pobl yn gyntaf, ac nid chwarae gwleidyddiaeth gyda'u bywydau? Dyna beth mae pobl ei eisiau a dyna maen nhw'n ei ddweud wrthyf i, a'r hyn y maen nhw eisiau ei weld yw sut y gallwn ni ehangu a chyflymu'r rhaglen frechu, lle mae meddygon teulu a fferyllfeydd yn gallu darparu'r brechlyn yn eu cymunedau eu hunain yn agos at eu cartrefi. A allwch chi, y prynhawn yma, roi sicrwydd y bydd meddygon teulu a fferyllfeydd yn cael dosau o frechlyn, ac y byddan nhw'n gallu ategu canolfannau brechu torfol, i sicrhau bod y bobl yr ydym ni eisiau gofalu amdanyn nhw yn cael brechlyn ac yn gallu teimlo'n ddiogel?
English: Llywydd, I thank Alun Davies very much for that supplementary question, and I agree with him completely. What people in Wales expect is a genuine team Wales effort to get this enormous vaccination programme done as fast and as effectively as we can. And it is inspiring when you talk to and hear from those front-line staff who are going far beyond what could reasonably be expected of them to make sure that the programme is a success. And let me just give the Member just a couple of figures to bear out what he asked, because in Gwent, this week just gone, 14 GP practices had already commenced clinics using the Oxford vaccine. By the end of this week, 70 of the 74 Gwent practices will have received vaccine and will be carrying out immunisations in their local communities. Fourteen last week, 70 this week, and 72 next week. I think that just demonstrates the amazing commitment of our GP and primary care community, the speed at which that is being mobilised locally, and I think that will speak louder to people in Wales who want to see this succeed than anything that I am likely to say, and certainly louder than any of those who seek to run their efforts down.
Welsh: Llywydd, diolchaf yn fawr iawn i Alun Davies am y cwestiwn atodol yna, ac rwy'n cytuno ag ef yn llwyr. Yr hyn y mae pobl yng Nghymru yn ei ddisgwyl yw ymdrech tîm Cymru wirioneddol i gyflawni'r rhaglen frechu enfawr hon mor gyflym ac mor effeithiol ag y gallwn. Ac mae'n eich ysbrydoli pan fyddwch chi'n siarad ac yn clywed gan y staff rheng flaen hynny sy'n mynd ymhell y tu hwnt i'r hyn y gellid ei ddisgwyl yn rhesymol ganddyn nhw i wneud yn siŵr bod y rhaglen yn llwyddiant. A gadewch i mi roi dim ond ychydig o ffigurau i'r Aelod i gynnig tystiolaeth o'r hyn a ofynnodd, oherwydd yng Ngwent, yr wythnos hon sydd newydd fod, roedd 14 o feddygfeydd teulu eisoes wedi dechrau clinigau yn defnyddio brechlyn Rhydychen. Erbyn diwedd yr wythnos hon, bydd 70 o'r 74 meddygfa yng Ngwent wedi cael brechlyn a byddan nhw'n rhoi brechiadau yn eu cymunedau lleol. Pedwar ar ddeg yr wythnos diwethaf, 70 yr wythnos hon, a 72 yr wythnos nesaf. Rwy'n credu bod hynny yn dangos ymrwymiad rhyfeddol ein meddygon teulu a'n cymuned gofal sylfaenol, pa mor gyflym y mae hynny yn cael ei roi ar waith yn lleol, ac rwy'n credu y bydd hynny yn cyfleu neges gryfach i bobl yng Nghymru sydd eisiau gweld hyn yn llwyddo nag unrhyw beth yr wyf i'n debygol o'i ddweud, ac yn sicr yn gryfach nag unrhyw un o'r rheini sy'n ceisio bychanu eu hymdrechion.